b'\n_START_ARTICLE_\nKamerun\n_START_SECTION_\nLega in povr\xc5\xa1je\n_START_PARAGRAPH_\nKamerun le\xc5\xbei v Ekvatorialni Afriki. Razteza se od Gvinejskega zaliva na JZ do \xc4\x8cadskega jezera na SV. Ob Gvinejskem zalivu je \xc5\xa1iroka obalna ravnina,  ki se proti notranjosti dvigne v ravnike Spodnjegvinejskega praga, na zahodu pa se nad njo dviga delujo\xc4\x8d ognjenik Kamerunska Gora (Mont Cameroun, 4095, zadnji izbruh: 1982). Od tam se proti SV vzdol\xc5\xbe meje z Nigerijo razteza Kamerunsko vi\xc5\xa1avje, sestavljeno iz ve\xc4\x8d vulkanskih hribovij._NEWLINE_V srednjem delu od zahoda proti vzhodu  poteka Adamavsko vi\xc5\xa1avje, ki je pomembna  lo\xc4\x8dnica med ekvatorialnim in savanskim delom dr\xc5\xbeave. Na severu se vi\xc5\xa1avje spu\xc5\xa1\xc4\x8da v tektonski jarek z reko B\xc3\xa9nou\xc3\xa9.  Ob rekah Logone in Chari je poplavna ravnina, ki se na severu spusti v ravno dno \xc4\x8cadske kotline.\n_START_SECTION_\nPodnebje\n_START_PARAGRAPH_\nPodnebje na jugu dr\xc5\xbeave je ekvatorialno,  z  de\xc5\xbeevno dobo od marca do novembra in neizrazito su\xc5\xa1no dobo od decembra do februarja. \xc4\x8cez celo leto so temperature visoke._NEWLINE_V srednjem in severnem delu Kameruna je podnebje savansko . Tam se koli\xc4\x8dina padavin zmanj\xc5\xa1a, hkrati se pa su\xc5\xa1na doba podalj\xc5\xa1uje.\n_START_SECTION_\nTla in rasje\n_START_PARAGRAPH_\nNa vi\xc5\xa1avjih prevladujejo feralsoli, na vulkanskih kamninah vi\xc5\xa1avja so rodovitni andosoli, medtem ko na savanskem severu prevladujejo vertisoli._NEWLINE_Gozdovi prekrivajo 50% povr\xc5\xa1ine Konga. Najdemo jih predvsem v obalni ravnini ter v ju\xc5\xbenem in srednjem delu vi\xc5\xa1avja, kjer se razteza tropski de\xc5\xbeevni gozd, ki proti severu prehaja v visokotravnato savano z galerijskimi gozdovi ob rekah. V \xc4\x8cadski kotlini je nizkotravnata savana.\n_START_SECTION_\nPrebivalstvo\n_START_PARAGRAPH_\nPrebivalstvo je jezikovno in kulturno zelo raznoliko, saj se deli na okoli 200 ljudstev. Najstarej\xc5\xa1i prebivalci so Pigmejci v gozdovih na JV, ju\xc5\xbene in osrednje dele do reke Sanga poseljujejo bantujska ljudstva.  Na severu dr\xc5\xbeave \xc5\xbeivijo zelo razli\xc4\x8dne skupine ljudstev,  prevlado nad njimi so v 19. st prevzeli Fulani. Ob ob\xc4\x8dasno teko\xc4\x8dih rekah in ni\xc5\xbejih hribovjih \xc5\xbeivijo ljudstva iz nigersko-\xc4\x8dadske skupine._NEWLINE_Po veroizpovedi so prebivalci katoli\xc4\x8dani (26%), pripadniki tradicionalnih verstev (24%), muslimani (21%) in protestanti (21%).\n_START_SECTION_\nPoselitev\n_START_PARAGRAPH_\nKamerun je najpogosteje poseljen na obali in v zahodnem delu dr\xc5\xbeave  ter na hribovju Mandara na severu. Na jugu prevladujejo zaselki ter samotne kmetije, v osrednjem delu dr\xc5\xbeave pa obcestne vasi._NEWLINE_Ve\xc4\x8dja mesta: Douala, Yaound\xc3\xa9, Garoua, Kouss\xc3\xa9ri, Bamenda, Maroua, Bafoussam, Mokolo.\n_START_SECTION_\nDr\xc5\xbeavna ureditev\n_START_PARAGRAPH_\nPo ustavi, vpeljani 2. 6. 1972, je Kamerun predsedni\xc5\xa1ka republika. Volilno pravico imajo dr\xc5\xbeavljani starej\xc5\xa1i od 20 let. Predsednika volijo na 7 let.\n_START_SECTION_\nZgodovina\n_START_PARAGRAPH_\nV prvem stoletju so okolico \xc4\x8cadskega jezera naselili \xc4\x8dlani Sao civilizacije, med 9. in 19. stoletjem pa je tam obstajala dr\xc5\xbeava Kanem. Portugalci so na obmo\xc4\x8dje dana\xc5\xa1njega Kameruna pri\xc5\xa1li v 15. stoletju,  14. 7. 1884 pa je postal Nem\xc5\xa1ka kolonija. Po porazu  Nem\xc4\x8dije v 1. svetovni vojni sta si ga razdelili Francija (80%) in Velika Britanija. Francoski del Kameruna je dosegel neodvisnost leta 1946, severni del Britanskega Kameruna se je na plebiscitu 11. 2. 1961 odlo\xc4\x8dil za Nigerijo, ju\xc5\xbeni del pa za zdru\xc5\xbeitev s (prej francoskim) Kamerunom. 1. 10. 1961 je bila ustanovljena Federativna republika Kamerun. Federacijo so razpustili po referendumu leta 1972.\n_START_SECTION_\nGospodarstvo\n_START_PARAGRAPH_\nPo osamosvojitvi je Kamerun dosegel gospodarsko rast predvsem zaradi izvoza. Najpomembnej\xc5\xa1a gospodarska panoga je kmetijtsvo, saj se z njim pre\xc5\xbeivljata pribli\xc5\xbeno dve tretjini prebivalstva. Prevladujejo majhne tradicionalne kmetije._NEWLINE_Ve\xc4\x8dino oskrbe z elektriko predstavljajo hidroelektrarne (najpomembnej\xc5\xa1a na reki Sanaga), imajo pa tudi nekaj zemeljskega plina.  Nafto \xc4\x8drpajo vse od leta 1977, od leta 1980 pa je postala najpomembnej\xc5\xa1i produkt za izvoz. Prav tako imajo nahajali\xc5\xa1\xc4\x8da boksita, \xc5\xbeelezove, nikljeve in uranove rude, pa tudi  diamantov in zlata._NEWLINE_Kamerun ima za afri\xc5\xa1ke razmere dobro razvito industrijo, ki je usmerjena predvsem v oskrbo doma\xc4\x8dega trga. Za izvoz najbolj pomembna je tovarna aluminija, ostale bolj raz\xc5\xa1irjene industrijske panoge pa so \xc5\xbeivilska, kovinska, lesna, tekstilna in petrokemi\xc4\x8dna.'